b'\n_START_ARTICLE_\nGrad Karl\xc5\xa1tejn\n_START_SECTION_\nZgodovina\n_START_PARAGRAPH_\nUstanovljen je bil leta 1348. Gradbena dela so potekala po navodilih karl\xc5\xa1tejnskega upravnika gradu Vida iz Bitov, ni pa zapisov graditelja. Nekateri zgodovinarji menijo, da je bil morda to Matija iz Arrasa, a je arhitekt umrl \xc5\xbee leta 1352. Verjetno je bil briljanten gradbeni in\xc5\xbeenir, ki je spretno in s potrebno matemati\xc4\x8dno natan\xc4\x8dnostjo re\xc5\xa1eval tehni\xc4\x8dno zahtevna vpra\xc5\xa1anja, nastala zaradi idej in zahtev cesarja. Namesto svetega rimskega cesarja Karla IV. je osebno nadziral gradbena dela in notranjo opremo. Malo znano je, da je cesar za preostala dela najel delavce iz Palatinata. Grad je bil kon\xc4\x8dan skoraj 20 let pozneje, leta 1365, ko je bilo posve\xc4\x8deno "srce" zakladnice \xe2\x80\x93 kapela svetega Kri\xc5\xbea v Velikem stolpu._NEWLINE_Po izbruhu husitskih vojn so cesarske insignije leta 1421 prenesli \xc4\x8dez Mad\xc5\xbearsko v N\xc3\xbcrnberg. Leta 1422 so ob obleganju gradu  husitski napadalci uporabljali biolo\xc5\xa1ko oro\xc5\xbeje; princ Sigismund Korbut je uporabljal katapulte z oku\xc5\xbeenimi organi (razen s kugo) in 2000 vagonov gnoja vrgel \xc4\x8dez obzidje , da bi med branilci raz\xc5\xa1iril oku\xc5\xbebe._NEWLINE_\xc4\x8ce\xc5\xa1ke kronske dragulje so pozneje preselili nazaj na grad in jih z nekaj kratkimi presledki v njem hranili skoraj dve stoletji. Grad so ve\xc4\x8dkrat obnavljali: v poznem gotskem slogu po letu 1480, v renesan\xc4\x8dnem slogu v zadnji \xc4\x8detrtini 16. stoletja. Leta 1487 je bil Veliki stolp po\xc5\xa1kodovan v po\xc5\xbearu in v 16. stoletju je bilo narejenih nekaj sprememb. Med tridesetletno vojno leta 1619 so bili kronski dragulji in arhiv preneseni v Prago. Leta 1620 je bil vrnjen Ferdinandu II., svetemu rimskemu cesarju. Ko so ga leta 1648 osvojili \xc5\xa0vedi, je ostal v slabem stanju. Nazadnje ga je  med 1887 in 1899 neogotsko obnovil Josef Mocker in grad je dobil svojo sedanjo podobo._NEWLINE_Bli\xc5\xbenja vas je nastala med gradnjo gradu in se je po njem tudi imenovala, dokler ni med husitskimi vojnami postala Buda. V 18. stoletju je bila preimenovana v Bud\xc5\x88any. Zdru\xc5\xbeila se je z vasjo Pou\xc4\x8dn\xc3\xadk in se imenovala Karl\xc5\xa1tejn (okro\xc5\xbeje Beroun). Tamkaj\xc5\xa1nji golfski klub se imenuje po gradu v bli\xc5\xbeini.\n_START_SECTION_\nArhitekturni opis\n_START_PARAGRAPH_\nGrad je bil zgrajen na vzpetini z ju\xc5\xbene strani hriba Kn\xc4\x9b\xc5\xbe\xc3\xad hora, lo\xc4\x8den od nje z ozko dolino. V tlorisu se prilagaja terenu. Zunanje obzidje je razmeroma nizko in na strate\xc5\xa1kih to\xc4\x8dkah okrepljeno s stolpi, glavni vhod pa dodatno okrepljen s predgradjem in medgradjem. Prva vrata, trg, dvonadstropni stolp z visoko koni\xc4\x8dasto streho so stali nad jarkom na zahodnem pobo\xc4\x8dju pomola. Mostov\xc5\xbe je bil povezan z obzidjem \xc4\x8dez majhen portal. Mostov\xc5\xbe je \xc5\xa1\xc4\x8ditil obzidje in imel v sredini pokrit bastijon. Druga vrata so pripeljala do dvori\xc5\xa1\xc4\x8da upravnikove hi\xc5\xa1e (Purkrabstv\xc3\xad). Oba vhoda je varoval dvi\xc5\xbeni most. Upravnikova hi\xc5\xa1a je oblikovala naselje Karl\xc5\xa1tejn in je bila utrjena z dva metra \xc5\xa1irokim obzidjem, stolp z vodnjakom je stal nekoliko ni\xc5\xbeje. V obzidju so bila tretja vrata \xe2\x80\x93 glavni vhod v notranji grad._NEWLINE_Jedro gradu je bilo sestavljeno iz treh delov, ki so stali na treh ravneh teras; vsaka raven je izra\xc5\xbeala druga\xc4\x8den pomen. Na najni\xc5\xbeji terasi je stala cesarska pala\xc4\x8da \xe2\x80\x93 palacij (C\xc3\xadsa\xc5\x99sk\xc3\xbd pal\xc3\xa1c), nad njo pa je bil Marijin stolp (Mari\xc3\xa1nsk\xc3\xa1 vez) in najvi\xc5\xa1je je stal Veliki stolp (Velk\xc3\xa1 vez). Pala\xc4\x8da je stavba z enim krilom, pribli\xc5\xbeno 12,5 m \xc5\xa1iroka in 46 m dolga, zaprta proti vzhodu s polvaljastim stolpom, ki je bil  poleg kleti izkopan v skalo s pritli\xc4\x8djem in dvema nadstropjema; tretje nadstropje, pod streho, je bilo zgrajeno iz pollesenega dela. Pritli\xc4\x8dje je odprto na dvori\xc5\xa1\xc4\x8de, na katerem stoji ka\xc5\xa1\xc4\x8da. V prvem nadstropju so tri sobe. Najve\xc4\x8dja je osrednji prostor, Vite\xc5\xa1ka soba (Ryt\xc3\xad\xc5\x99sk\xc3\xbd s\xc3\xa1l). Cesar je \xc5\xbeivel v drugem nadstropju pala\xc4\x8de, ki je bilo razdeljeno v \xc5\xa1tiri sobe s prenosnimi predelnimi stenami. Spiralno stopni\xc5\xa1\xc4\x8de je povezovalo tretje nadstropje, v katerem je bila  \xe2\x80\x93 po zapisu iz 16. stoletja \xe2\x80\x93 rezidenca "cesarice z njenim \xc5\xbeenskim spremstvom". Postavitev in oprema v drugem in tretjem nadstropju sta bili pribli\xc5\xbeno enaki: spalnice na vzhodni strani, potem slavnostna soba, hodnik in sobe na zahodu._NEWLINE__NEWLINE_ _NEWLINE_Osrednje obmo\xc4\x8dje je 60 metrov visok in posebej utrjen (4\xe2\x80\x937,5 m debele stene) Veliki stolp, v katerem je kapela svetega Kri\xc5\xbea (kaple sv. K\xc5\x99i\xc5\xbee); \xc4\x8desa podobnega ni nikjer na svetu. Za varnost kapele so skrbela \xc5\xa1tiri vrata z devetnajstimi klju\xc4\x8davnicami, vsak klju\xc4\x8d je bil posebej varovan,  dragoceni dokumenti iz dr\xc5\xbeavnega arhiva so bili shranjeni skupaj s simboli dr\xc5\xbeavne oblasti \xe2\x80\x93 cesarske insignije, pozneje \xc4\x8de\xc5\xa1ki kronski dragulji._NEWLINE_Stolp z vodnjakom (Studni\xc4\x8dn\xc3\xad vez) je logisti\xc4\x8dno osrednji del gradu, brez katerega grad ne bi \xc5\xbeivel. Bil je prvi zgrajeni del gradu. Iz  rudarskega mesta Kutn\xc3\xa1 Hora so pripeljali rudarje, ki na vodo niso naleteli niti na globini 70 metrov, kar je precej pod nivojem bli\xc5\xbenje reke Berounka. Zato je bil izkopan podzemni kanal, ki je pripeljal vodo iz bli\xc5\xbenjega potoka, s \xc4\x8dimer so dobili vodni stolpec 25 metrov, kar je zadostovalo za ve\xc4\x8d mesecev. Rezervoar je bilo treba ro\xc4\x8dno napolniti pribli\xc5\xbeno dvakrat letno z odprtjem poplavnih vrat. Glede na pomembno strate\xc5\xa1ko slabost, ki je nastala na gradu zaradi pomanjkanja neodvisnega vodnega vira, je bil obstoj podzemnega kanala dr\xc5\xbeavna skrivnost, znana le cesarju in upravniku. Edini, ki so \xc5\xa1e poznali skrivnost, so bili rudarji, ki naj bi jih pobili na poti iz gradu po gradnji._NEWLINE_Kapela svetega Kri\xc5\xbea se je ohranila kot celostna umetnina z dragocenimi ostanki notranje opreme. Kri\xc5\xbenorebrast obokan prostor kapele je kot relikviarij, stene so oblo\xc5\xbeene s plo\xc5\xa1\xc4\x8dami pisanega marmorja, dobro ohranjene slike, obok je pozla\xc4\x8den in ima vdelane bru\xc5\xa1ene kose poldragih kamnov.'